Pr. Serafim Rose: Sfanţul loan Maximovici si influenta apuseana 

Scrierile teologice ale Arhiepiscopului loan si problema "influentei apusene" in Teologia Ortodoxa 

"Teologia cea de sus" 



Astăzi am sărbătorit praznicul Părinţilor de la Sinoadele Ecumenice, care este in fiecare an in aceasta perioada 
după 16 iulie. După cum ne spune slujba ce le este inchinata, aceşti Părinţi ai Sinoadelor Ecumenice sunt cei 
şapte stâlpi de intelepciune pe care Hristos Dumnezeul nostru a intemeiat Biserica. Este foarte important pentru 
noi ca, intr-o asemenea zi, sa ne gândim ce este teologia. Mai intai de toate trebuie sa fim foarte conştienţi ca 
teologia nu este doar o chestiune a unor oameni care merg la scoală, care devin foarte intelepti in citirea 
Scripturilor si in scrierile Sfinţilor Părinţi, ca apoi - fie singuri sau impreuna cu alţii - sa elaboreze foarte frumos si 
logic, ceea ce gândesc ei ca crede Biserica. Toate acestea sunt din punctul de vedere al unei intelegeri omeneşti. 
Teologia este ceva mai inalt. 



Un teolog foarte renumit al Bisericii de azi, din generaţia veche - ce acum e pe cale sa dispară si al cărei mesaj 
trebuie sa-l intelegem daca vrem sa rămânem ortodocşi - este Pr. Mihail Pomazanski din Jordanville. Fiind 
conştient de toate dificultăţile pe care le intampina Ortodoxia acum, de acei oameni ce cad in invataturi greşite 
si de toate aceste ispite ce ne aşteaptă, a zis: "Suntem in siguranţa intr-un singur loc: slujbele bisericeşti". 
Aceasta pentru ca intreaga noastră teologie este conţinuta in dumnezeiestile slujbe, ce au fost alcătuite de mari 
Părinţi, ca Sfanţul loan Damaschin si mulţi alţii, inca din vremea acestor Sinoade Ecumenice când intreaga 
invatatura dogmatica a Bisericii a fost foarte bine stabilita. Astfel, Părintele Mihail ne scrie ca dumnezeiestile 
slujbe sunt o garanţie (a dreptei credinţe, n. trad.), pentru noi in caz ca oamenii incep sa primească invataturi 
greşite. ( Cu toate ca exista voci printre teologi care spun ca nu numai limbajul cărţilor de cult trebuie actualizat, 
ci insusi conţinutul acestora trebuie schimbat in ce priveşte numele unor eretici condamnaţi in ele, n. trad.). De 
asemenea, in aceeaşi scrisoare, aminteşte in special Condacul către aceşti Părinţi. Acest condac, ce este repetat 
si cu alte ocazii când sunt praznuiti Sfinţii Părinţi, suna astfel: 



"Propovaduirea Apostolilor si dogmele Părinţilor au intarit Bisericii o singura credinţa, care, purtând haina 
adevărului, cea ţesuta din teologia cea de sus, drept indrepteaza si slăveşte taina cea mare a dreptei cinstiri de 
Dumnezeu". (Vezi Mineiul pe Iulie, ziua a şaisprezecea, n. trad.) 



Vedem aici ca teologia este ceva ca o haina ţesuta de sus: "O haina a Adevărului ţesuta din teologia cea de sus". 
Aceasta este, cu siguranţa, o concepţie despre teologie cam diferita de acele cursuri simple de ceea ce se 
numeşte teologie. Teologia - cunoaşterea lui Dumnezeu, ştiinţa lui Dumnezeu - este ceva ce vine de sus prin 
inspiraţie dumnezeiasca. Când Sfinţii Părinţi se aduna la Sinoade si Duhul Sfanţ este cu ei, acele lucruri pe care ei 
le condamna, le definesc si le hotărăsc nu sunt simple expresii ale intelepciunii omeneşti, ci sunt ceva ce vine de 
sus. 



Teologia Arhiepiscopului loan 



Avem in vremea noastră, foarte aproape de noi, pe cineva care este teolog exact in acest fel: Arhiepiscopul loan 
Maximovici, care, prin harul lui Dumnezeu, ne-a fost dăruit in aceste vremuri din urma. (Sfanţul loan 
Maximovici, Făcătorul de Minuni (1896-1966) a fost proslăvit de Dumnezeu cu moaşte intregi, aflate astăzi in 
catedrala "Bucuria tuturor celor necăjiţi" din San Francisco. Era inrudit cu Sfanţul Ierarh loan (Maximovici) de 
Tobolsk (1651-1715). Sfanţul este de asemenea si mare făcător de minuni, o parte dintre acestea fiind descrise 
in doua cârti apărute si in limba romana. A fost canonizat de Biserica Ortodoxa Rusa din Diaspora in anul 1994, 
n. trad.). La el găsim foarte multe lucruri ce ne ajuta sa rămânem creştini ortodocşi adevăraţi chiar si in 
vremurile foarte dificile ce ne aşteaptă. Vedem in el un om sfanţ, un ascet cu o pravila de rugăciune si de 
ajutorare a celorlalţi si chiar de neodihna. Acest fapt este extrem de inalt si inaltator; chiar daca noi insine nu 
facem acestea, totuşi vedem in el un exemplu plin de inspiraţie despre cum trăieşte un Sfanţ Părinte in zilele 
noastre. Continuam sa găsim noi comori in el, aspecte ce nu au fost prea mult discutate in trecut. Si acum am 
ajuns la cea de-a zecea pomenire a adormirii sale, pe care am cinstit-o cu mai puţin de o luna in urma. Se 
intampla de asemenea ca aceasta sa fie si a 50-a aniversare de când a devenit preot si monah. Deci se cuvine a 
găsi acum o alta comoara a sa: comoara scrierilor sale teologice, care pana acum au fost foarte puţin cunoscute, 
chiar si in ruseşte. Am reuşit sa adunam câteva din scrierile lui, de fapt doar puţine; si vedem ca, intr-adevar, 
deşi nu este cinstit ca fiind un mare teolog, este de fapt un teolog mult mai mare decât mulţi dintre oamenii ce 
sunt slăviţi ca fiind teologi. Dar el este un teolog exact in sensul teologiei celei de sus si nu doar al lecţiilor de 
scoală sau academice, cum le numim noi. Din aceasta putem afla ceva foarte important despre cum sa fim si sa 
rămânem creştini ortodocşi conştienţi si adevăraţi si cum sa transmitem bogăţiile tradiţiei Ortodoxe, ce este 
ameninţata sa se piardă de pe fata pământului. 



In ce priveşte formaţia sa teologica, Arhiepiscopul loan, când era in Serbia, după ce a terminat facultatea de 
drept, a urmat obişnuita academie teologica si a primit ceea ce noi numim titlul de doctor in teologie; aceasta 
inseamna ca a trecut prin toate cursurile si ştie deci totul despre chestiunile, problemele teologice s.a.m.d. In 
spatele acesteia, se afla, totuşi, ceva mult mai important pentru un teolog adevărat - si printr-un adevărat teolog 
intelegem pe cineva care vorbeşte cu adevărat cuvintele lui Dumnezeu, nu doar repeta ceea ce găseşte in cârti. 
Adică, era dintr-o familie foarte evlavioasa, el insusi fiind foarte evlavios din copilărie. Avea experienţa Sfintei 
Rusii dinainte de revoluţie, mergea la mănăstiri, cinstea icoanele făcătoare de minuni, cinstea pe sfinţi si pe 
oamenii duhovniceşti, citea Vieţile Sfinţilor si a fost pătruns de aceasta intreaga atmosfera in Rusia, fapt ce era 
inca posibil atunci pentru oamenii evlaviosi. Pentru aceasta a devenit mai târziu un asa de mare teolog si un asa 
de mare sfanţ. 



In afara de aceasta, vedem ca a existat o persoana care l-a inspirat, deşi nu in sensul in care am spune azi ca l-a 
"influenţat" (adică, nu putem spune ca aceasta persoana a influenţat aceasta sau aceea, ci mai degrabă l-a 
inspirat pe Arhiepiscopul loan sa fie in intregime in Biserica si sa fie un teolog). Aceasta persoana a fost 
Mitropolitul Antonie Hrapovitki (1864-1934). A fost primul intaistatator al Bisericii Ruse din Exil, un mare ierarh 
al ultimelor zile ale vechii Rusii si o foarte importanta personalitate istorica a zilelor noastre, atât atunci cat si 
acum. Era cunoscut pentru vorbirea sa libera, pentru marea sa indrazneala si pentru ca nu era prea politicos 
când era vorba de probleme importante ale Bisericii. Era un luptător foarte conştiincios pentru cele mai bune 



tradiţii ortodoxe. Accentua mereu nevoia de a ne "intoarce la Sfinţii Părinţi", pe care bineinteles ca 
Arhiepiscopul loan a urmat-o intru totul; si vorbea de asemenea si despre teologia ortodoxa ca fiind foarte mult 
legata de viata duhovniceasca si morala ca opoziţie fata de acea teologie invatata simplu in scoală si apoi 
repetata. 



Scrierile Mitropolitului Antonie sunt, totuşi, destul de diferite de cele ale Arhiepiscopului loan, pentru ca 
Mitropolitul Antonie era implicat foarte mult in lumea academica. Era conducătorul mai multor academii 
teologice si trebuia sa fie mereu conştient de problemele timpului sau. Trebuia sa ştie ce gândeau nişte oameni 
ca tolstoistii - oameni care incercau sa submineze credinţa in Dumnezeu si in Biserica - si se gândea mereu cum 
ar putea sa transmită mesajul Ortodoxiei unor asemenea oameni. Scria mereu lucrări despre teologia ortodoxa, 
fiind el insusi foarte legat de problema prezentării Ortodoxiei oamenilor care erau departe de ea. Astfel, găsim 
ca scrierile sale sunt de fapt mult mai puţin sugestive decât cele ale Arhiepiscopului loan, despre care vom vorbi 
acum. 



Echilibrat intre extreme 



Lucrările teologice ale Arhiepiscopului loan sunt destul de puţine ca număr. Nu le-am găsit inca pe toate pentru 
ca nu sunt inca adunate intr-un singur loc. Se afla in reviste vechi, de obicei reviste bisericeşti care aveau o 
circulaţie foarte restrânsă si care acum sunt aproape toate pierdute. Unele sunt din vechile reviste bisericeşti din 
Iugoslavia anilor 1920 si '30; altele sunt din propriile sale mici periodice din China si America. Am găsit printr-o 
pura intamplare, un articol lung - bineinteles ca prin harul lui Dumnezeu l-am găsit - ce a fost tipărit la Varşovia 
in 1930 si din care probabil n-au mai rămas decât câteva copii. Multe dintre scrierile sale sunt articole foarte 
scurte - predici foarte adânci - dar are si mai multe articole lungi - de 20, 30, 40 de pagini - ce sunt foarte 
importante. A scris impotriva ereziei lui Bulgakov si a sofiologiei. A scris despre Maica Domnului intr-un tratat pe 
care ii traducem pentru un nou număr din "Cuvântul Ortodox". (Lucrare tradusa si in limba romana cu titlul 
"Cinstirea Maicii Domnului in tradiţia ortodoxa", trad. de Cristian Maxim, Editura Icos, Cluj -Napoca, 2000, n. 
trad). A scris de asemenea despre Sfânta Rusie, Noii Mucenici, Biserica - Trup al lui Hristos, insemnatatea 
diasporei ruse, monarhia ortodoxa si multe alte asemenea teme. 



Din scrierile sale teologice vedem ca Arhiepiscopul loan era destul de diferit de Mitropolitul Antonie. Principala 
caracteristica pe care o putem desprinde din scrierile sale teologice este libertatea. Este intru totul adâncit in 
tradiţia ortodoxa si este el insusi un izvor de adevărata teologie ortodoxa. Nu are nici un fel de influente străine 
sau vreo supraaccentuare a unei parti a tradiţiei din pricina vreunei controverse. El devine astfel foarte valoros 
ca autoritate in discuţiile ce se poarta in limba engleza despre asa zisa influenta apuseana asupra teologiei 
ortodoxe din ultimii 700 de ani. De exemplu, intr-un articol pe care l-a scris despre iconografie, afirma 
adevăratul stil ortodox iconografic, dar in acelaşi timp nu este prea mâhnit de icoanele in stil apusean, atâta 
timp cat sunt in anumite limite si au fost binecuvântate sa se afle in Biserica. 



A scris de asemenea despre o intrebare: "Pentru ce s-a rugat Hristos in Gradina Ghetimani?" Aici vedem cum a 
reuşit sa se descurce cu un subiect care la vremea aceea era foarte controversat. Devenise controversat 



deoarece dascălul sau, Mitropolitul Antonie opunandu-se la ceea ce el numea: interpretarea scolastica a 
"răsplătirii făcute unui Dumnezeu jignit", a mers puţin prea departe in direcţia opusa si astfel a pus un accent 
prea mare pe semnificaţia rugăciunii lui lisus Hristos din Gradina Ghetimani, ca si cum aceasta ar fi fost cea mai 
importanta parte a răscumpărării noastre, iar Crucea a fost cumva subestimata. Aceasta se intampla adesea 
când cineva este implicat in polemici cu argumente cu alţi teologi. Unii merg puţin prea departe intr-o parte si ca 
o contracarare a acestui fapt celalalt merge prea departe in cealaltă parte. Arhiepiscopul loan avea un foarte 
bun echilibru in acestea, ceea ce arata cat de sănătos era punctul sau de vedere si cum nu cădea in nici un fel de 
extreme. A luat partea cea mai buna din invatatura Mitropolitului Antonie despre acest subiect - dragostea 
compătimitoare a Domnului lisus Hristos pentru intreaga omenire - si in acelaşi timp a corectat câteva dintre 
greşelile pe care le avea Mitropolitul Antonie in articolul sau. De exemplu, Mitropolitul spunea ca este 
necuviincios din partea noastră sa gândim ca Domnului lisus Hristos l-ar fi fost frica de suferinţele ce-l stăteau 
inainte, pe când majoritatea Sfinţilor Părinţi vorbesc exact despre acest punct: prin aceasta se dovedeşte natura 
umana a lui lisus Hristos, ca li era teama de suferinţele ce aveau sa vina. Deci Arhiepiscopul loan a corectat 
aceasta si a arătat de asemenea si partea buna a invataturii Mitropolitului Antonie despre iubirea 
compătimitoare. Oamenii vorbeau una si alta, unii apărând un punct de vedere, alţii aparandu-l pe celalalt, iar 
Arhiepiscopul loan l-a discutat fara sa facă din el nici un fel de controversa. De fapt, citindu-i articolul, n-ai ghici 
niciodată ca era vreo controversa. Aceasta arata cat de echilibrat era. 



"Influenta apuseana" 



La fel a fost si cu problema "influentei apusene", despre care Mitropolitul Antonie a vorbit, de asemenea, mult. 
Este foarte important pentru noi sa aflam exact ce inseamna aceasta, deoarece este adevărat ca, pentru mai 
multe sute de ani, in Biserica Ortodoxa au existat imprumuturi in scrierile teologice, din apus, de la romano- 
catolici. Unii oameni vorbesc puţin prea mult despre influenta apuseana; merg prea departe si vor sa arunce tot 
din ultimii 700 de ani. Bineinteles ca asa ceva este greşit. Dar la Arhiepiscopul loan observam ca, la fel cum era 
foarte echilibrat fata de Mitropolitul Antonie când au fost proteste impotriva invataturii lui, tot asa echilibrat era 
si in ce priveşte problema influentei apusene. 



Odată noi insine l-am intrebat pe Arhiepiscopul loan despre problema invataturii Mitropolitului Antonie si in 
felul sau aparte, a dat din mana spunând, "Este nesemnificativa". Cu alte cuvinte, aceasta invatatura are parti 
foarte importante si daca sunt greşeli in ea, este un fapt secundar, neimportant. 



Arhiepiscopul loan a avut aceeaşi atitudine si fata de un alt mare ierarh din teologia ortodoxa: Mitropolitul Petru 
Movila, (canonizat de Biserica Ortodoxa Romana in anul 2002, n. trad), care a trăit in secolul al XVII-lea, in 
acelaşi timp cu Sfanţul Iov de la Pociaev, in vestul Rusiei. Mitropolitul Petru era acuzat ca este prea influenţat de 
apus; iar unii chiar vroiau sa-l elimine de tot, spunând ca nu e ortodox. Arhiepiscopul loan, avea, totuşi, mare 
evlavie la el si putem vedea in aceasta atitudine un aspect foarte important despre intreaga problema a 
influentei apusene. 



Problema influentei apusene a pătruns in Biserica după Sinodul de la Florenţa din 1439. Atunci a fost o vreme 
când, pentru motive politice, teologii bizantini au mers in apus si au capitulat; adică au cedat in fata invataturii 
romano-catolice si au acceptat anumite invataturi care nu erau ortodoxe. Au semnat cu toţii Unirea cu Roma - 
toţi cu excepţia marelui stâlp al Ortodoxiei, Sfanţul Marcu al Efesului. După aceasta au urmat timpuri foarte 
grele pentru Biserica. 



Noi, studiem acum aceste fapte după 500 de ani. Putem vedea ca aceasta falsa unire a fost bineinteles respinsa 
si ca Biserica Ortodoxa nu a acceptat-o. Dar la vremea aceea si o perioada destul de indelungata după aceea - 
peste o suta de ani - problema Unirii de la Florenţa a fost una foarte dificila pentru Biserica. In Rusia, imediat ce 
Mitropolitul Isidor s-a intors si a zis, "Am semnat Unirea", l-au dat afara. A venit la Biserica si Tarul insusi era 
acolo. "Ce-ai făcut?" a zis tarul. "Ai semnat Unirea cu Roma?" - si l-au băgat la inchisoare si au respins total 
Unirea. A trebuit sa se reintoarca in apus, scăpând prin Polonia si in cele din urma a ajuns cardinal in Biserica 
romano-catolica, un apostat de la Ortodoxie. 



Sfanţul Marcu al Efesului, pe de alta parte, a respins Unirea, mai intai in apus si apoi in Grecia; si când s-a intors 
a adunat in jurul lui oameni care erau de asemenea impotriva Unirii. Apoi, la numai 15 ani după Sinodul de la 
Florenţa, prin judecăţile lui Dumnezeu - si foarte probabil tocmai pentru ca fusese acceptata Unirea - a căzut 
Constantinopolul. După aceasta a fost patriarh Ghenadie, un ucenic al Sfanţului Marcu al Efesului, care a respins 
Unirea; dar, pentru multa vreme, a existat multa confuzie in Biserica Greaca. Exista o carte intreaga pe acest 
subiect, a lui Timothy Ware (P.S. Kallistos), numita Eustratios Argenti (Oxford, 1964), ce discuta atitudinea 
grecilor fata de Roma tocmai in aceste secole după 1450. Vedem ca era mare confuzie in Grecia: daca catolicii 
sunt parte a Bisericii sau nu. De multe ori episcopii ortodocşi chemau franciscani sau iezuiţi sa predice in 
bisericile lor. Romano-catolicii si ortodocşii aveau chiar slujbe in aceleaşi biserici, deşi, in multe locuri din Grecia, 
aveau altarul intr-un loc separat. In mod clar, ei nu prea ştiau daca au acceptat sau nu Unirea. Erau mulţi care se 
impotriveau cu putere, dar alţii ziceau "Pai, am semnat actele; toţi au semnat, si Patriarhul a semnat, si 
împăratul. Nu suntem indatorati?" 



In Grecia aceasta problema era mult mai grava decât in Rusia, dar acelaşi lucru s-a intamplat si in Rusia. In 
partea vestica a Rusiei au venit misionarii latini si au incercat sa atragă oamenii spre a deveni romano-catolici. 
De aici a pornit problema influentei apusene in Rusia. 



Aceasta situaţie deja continua de 100 de ani si mai bine, când, la sfârşitul secolului al XVI-lea, latinii au mai făcut 
o unire, de data aceasta in partea vestica a Rusiei: Unirea de la Brest-Litovsk, impotriva căreia a luptat Sfanţul 
Iov de la Pociaev. In mod vădit, incercau sa cucerească intregul Răsărit. Se foloseau de confuzia oamenilor din 
Grecia (daca sunt sau nu in unire) ca de o şansa de a-si instala proprii lor misionari, de a-si aşeza proprii episcopi 
in oraşele greceşti, ca apoi sa preia, de fapt, intregul Răsărit, incepand cu Grecia si mergând spre Rusia. 



Acestea au fost vremuri foarte grele pentru Ortodoxie. Marii Părinţi ştiau ca romano- catolicii au luat-o razna in 
doctrina lor si s-au despărţit de Biserica si totuşi era si propaganda aceasta de a face parte din Biserica Latina, ca 
si cum papa ar fi fost conducător intre episcopi. In acelaşi timp, in Apus a apărut ceea ce numim noi azi 



"Renaştere": o intreaga mişcare culturala care, bineinteles, ca in mare parte, era o revigorare a vechilor idei 
pagane. întreaga semnificaţie a Renaşterii poate fi probabil insumata ca fiind o continuare a mişcării scolastice 
timpurii din Apus. Adică era caracterizata printr-o dezvoltare a intelepciunii lumeşti, a ceva ce nu este necesar 
pentru mântuirea sufletului. Atunci, ştiinţa - a invata despre natura - a inceput sa aibă importanta pe care o are 
azi, limbile au inceput sa fie studiate, erau făcute traduceri si vechii clasici greci si latini erau reintorsi din uitare, 
ei fiind foarte puţin studiaţi in secolele timpurii după căderea Greciei si Romei. Nivelul de invatatura a crescut: 
oamenii au devenit mai conştienţi de istoria lumii, de ştiinţa si de intelepciunea lumeasca in general. 



Prin ea insasi aceasta intelepciune lumeasca nu are importanta; dar odată ce cineva pătrunde in ea, acela capata 
o anume atitudine a mintii. Aceasta atitudine nu este in ea insasi ostila mântuirii, dar trebuie inteleasa corect 
pentru a afla cum poate cineva sa-si mântuiască sufletul daca o are. De fapt, in secolul XX, aceasta mişcare 
culturala apuseana a invadat intreaga lume. Oricine vine la Ortodoxie azi, probabil cu excepţia unor triburi din 
Uganda si Kenya, este implicat in aceasta problema de a sti cum sa-ti mantuiesti sufletul odată ce ai devenit 
intelept lumeste si sofisticat, ştiind despre istoria lumii, ştiinţa, etc. 



Dând răspuns pentru credinţa noastră 



In secolul XVII, atât in Rusia cat si in Grecia, educaţia ortodoxa era la un nivel foarte scăzut. In acea vreme erau 
oameni precum Mitropolitul Petru Movila care au văzut ca, in aceasta asa-zisa intelepciune, aceasta cunoaştere, 
aceasta "educaţie de nivel universitar" venita din apus era un mare pericol pentru Ortodoxie, deoarece oamenii 
ortodocşi obişnuiţi erau foarte simpli. 



Sfanţul Apostol Petru ne spune in Epistola sa ca trebuie sa fim gata sa dam răspuns celor ce ne intreaba despre 
credinţa noastră. (I Petru 3, 15 ) Astfel, o persoana simpla, ce crede Ortodoxia in felul in care a mostenit-o, nu 
prea e capabila sa aibă un răspuns atunci când cineva foarte deştept si sofisticat ii intreaba tot felul de lucruri 
despre Credinţa - si nu neapărat cu o intenţie rea. 



Am avut un exemplu chiar in mica noastră discuţie de ieri. Am citit in Vieţile Sfinţilor ca a venit un balaur si a 
inceput sa ispitească pe sfanţ, precum la Sfânta Marina sau Sfanţul loan Mult-patimitorul. Ce trebuie sa credem 
noi despre aceasta? Citeşte acest text unor oameni ce trăiesc aici in Platina sau in San Francisco sau oriunde in 
lumea moderna si care n-au fost crescuţi total in duhul evlaviei Ortodoxe si vor avea tendinţa sa rada de tine. 
încerci sa le dai o explicaţie: "Pai, erau cu adevărat balauri", si ei zic: "Hai, nu ne pacali, inventezi tu. Asta e 
superstiţie. Vrei sa spui ca tu inca mai crezi asta?" Ce le răspunzi? Sau daca vreun copil de-al tau citeşte acasă 
viata unui sfanţ si apoi se duce la scoală si vorbeşte despre ea, oamenii vor rade de el cu gura pana la urechi. 
"Vrei sa spui ca tu chiar ai citit povestioarele alea naive?" vor zice. "Balauri apărând intr-un nor de fum?" In 
Vieţile Sfinţilor, parul Sfintei Marina si barba Sfanţului loan Mult-patimitorul sunt cu adevărat pârlite de balaur 
cu focul ce iese din gura sa. Cum trebuie inteleasa aceasta? Sfânta Marina era la inchisoare; cum a trecut 
balaurul de paza, cum a trecut de usa incuiata? Ce se intampla acolo? In primul rând, exista balauri? Daca eşti 
prea simplu in credinţa ta, vei zice, "Pai, cred, pentru ca asta e ceea ce am moştenit de la Sfinţii Părinţi". Iar ei 
vor zice: "Da, asa e, dar tu trebuie sa aduni scrierile Sfinţilor Părinţi, sa le corectezi si sa arunci asemenea chestii 



din ele". Si de fapt, daca ne uitam la Biserica Romano-catolica de azi, vom vedea ca exact asta fac. Ei cred ca 
Sfanţul Nicolae sau Sfanţul Gheorghe nici nu exista; i-au aruncat afara pentru ca spun ca asta e superstiţie. 



De aceea, odată cu venirea educaţiei apusene, exista pericolul ca Ortodoxia va fi atât de simpla si primitiva incat 
nu va sti sa răspundă despre ea insasi. Astfel, va exista doar o insula de oameni care vor zice simplu, "Cred, 
pentru ca asa am moştenit"; iar oamenii care au o educaţie apuseana nu vor putea crede. Vedem deci, ca este 
nevoie sa intelegem ce este aceasta problema a educaţiei apusene, pentru a le putea răspunde cu propriile lor 
argumente si pentru a le spune exact ce se intampla. 



De fapt, chiar avem argumente. Exista oameni care au citit Vieţile Sfinţilor si le cred pentru ca asa le-au moştenit 
de la Sfinţii Părinţi, dar care in acelaşi timp au trecut prin universitate si inteleg ce se petrece in mintea 
apuseana. De fapt, după cum am spus, orice ortodox de azi are o minte apuseana. E clar ca nu a scăpat nici unul, 
poate doar cativa tarani de undeva, care au o mentalitate simpla. Majoritatea oamenilor ortodocşi de azi - din 
Grecia, din Uniunea Sovietica, din toate acele tari din spatele Cortinei de Fier, sau din Orientul Apropiat - au fost 
infectaţi de aceasta educaţie apuseana - si de aceea trebuie sa avem un răspuns la acest nivel. 



Exact acest lucru s-a intamplat in Rusia. Existau oameni ce vedeau foarte departe, precum Mitropolitul Petru 
Movila, care au văzut ca nu le putem răspunde decât daca mai intai invatam ce ştiu ei. Când a devenit Mitropolit 
al Kievului, a observat ca aici erau scoli foarte simple - scoli greco-slavone - ce invatau tradiţia simplu, asa cum 
au mostenit-o, fara sa poată răspunde la intrebarile oamenilor care erau invatati in ştiinţele apusene. De aceea a 
zis ca trebuie sa existe o scoală latina. Oamenii au devenit deodată ingroziti si au zis: "Asta e ceva străin, e din 
afara tradiţiei noastre". Iar răspunsul sau a fost: "Nu! Trebuie sa aflam ce ştiu ei ca sa le putem răspunde". 
Astfel, a infiintat intenţionat o scoală latina si, pentru un secol si mai bine, invatamantul teologic din Rusia se 
făcea aproape numai in limba latina, toate cărţile fiind in latina. Bineinteles ca exista si aici pericole. Trebuie sa fi 
capabil sa distingi ce este Ortodoxie adevărata si unde s-au impotmolit latinii in propriile lor invataturi. La aceea 
vreme nu era asa de rau cum e azi, pentru ca azi latinii au luat-o cu totul razna, in vreme ce atunci inca mai 
păstrau cate ceva din ce era inainte de Schisma. De aceea, cineva care are prudenta si discernământ poate citi 
aceste texte si poate afla unde au dreptate si unde greşesc si le poate folosi in mod corespunzător. 



Au fost cazuri când Mitropolitul Petru a folosit fraze care veneau direct de la latini si nu se aflau la Părinţii 
dinainte. In asemenea cazuri nu trebuie sa ne suparăm prea tare. Se intampla ca tradiţia Ortodoxa este Tradiţia 
Adevărului si de aceea, insasi aceasta Tradiţie corectează eroarea, oricând o afirmaţie exagerează sau deviază. 
Catehismul Mitropolitului Petru Movila, de exemplu, a fost mai târziu corectat de un teolog grec. După aceea a 
fost corectat chiar si mai mult in Rusia de Mitropolitul Platon si in cele din urma de Mitropolitul Filaret al 
Moscovei, marele ierarh care a eliminat invatamantul teologic in limba latina. Mitropolitul Filaret a trăit la 
inceputul secolului al XlX-lea, deja doua secole mai târziu. Atunci invatatura apuseana fusese deja asimilata si nu 
mai era necesar sa aibă totul in latina. Rusii aveau cărţile lor in ruseşte, nivelul educaţiei fusese mult ridicat, iar 
oamenii care mergeau la seminariile Ortodoxe sau la academiile teologice ştiau la fel de multe despre toata 
aceasta invatatura apuseana ca si cei din apus. De aceea venise vremea ca ortodocşii din Rusia sa renunţe a mai 
invata in latina si sa inceapa sa invete in ruseşte. 



Aceasta, deci, a fost marea misiune a Mitropolitului Filaret al Moscovei; sa zică: "Nu mai suntem in vremurile in 
care noi sa avem nevoie sa mai fim atât de dependenţi de invatatura apuseana intr-o limba apuseana. Sa avem 
acum totul in propria noastră limba si sa ne străduim sa o curatam de tot ce nu e cum trebuie". Prin acest proces 
au fost eliminate anumite cuvinte care nu erau rele in mod special prin ele insele, dar nu erau exact in 
conformitate cu vocabularul patristic. 



Astăzi avem o situaţie in care Ortodoxia, fiind trecuta prin aceasta invatatura apuseana, este capabila sa 
răspundă oamenilor din apus cu propriile lor argumente. Adică, suntem la fel de sofisticaţi ca si ei; suntem la fel 
de "la curent" cu ştiinţa moderna si invatatura moderna; si nu vom mai fi in poziţia ţăranului care pur si simplu 
nu ştie ce sa spună atunci când cineva incepe sa critice balaurii. 



Din contra, acum o persoana care citeşte istoriile despre balauri va fi foarte pregătita in a caută invatatura 
patristica in aceasta privinţa: cum se face ca un demon care este imaterial poate parii o barba. Ştim ca, după 
Sfanţul Macarie cel Mare si alţi Părinţi, diavolul nu este in intregime imaterial. Numai Dumnezeu este imaterial; 
iar demonii si ingerii au trupuri adevărate, chiar daca sunt cu mult mai puţin grosiere decât ale noastre. Acesta a 
fost si cazul cu acei balauri care au torturat-o pe Sfânta Marina si pe Sfanţul loan Mult-patimitorul. Nu erau 
fiare, ci erau demoni ce luaseră forma pentru a-i inspaimanta pe asceţi. Ştim aceasta din mai multe motive, mai 
ales datorita faptului ca atunci când Sfanţul făcea semnul crucii sau se ruga, balaurii dispăreau. Este clar ca 
aceasta era o apariţie a demonilor. 



Mai sunt si alte cazuri precum cel al Sfanţului Gheorghe in care se pare ca a fost implicat un balaur adevărat, un 
fel de fiara adevărata. Astfel de fiare au existat; de fapt exista chiar date despre ei. Chiar recent - acum 30 de ani 
in Monterey - a fost trasa la mal o asemenea fiara: era foarte neobişnuita, semănând cu ceea ce am putea numi 
"un monstru marin". Aceasta este o alta chestiune, când sunt chiar fiare adevărate care nu dispar când faci 
semnul crucii si când chiar le tragi trupurile pe străzi precum a făcut Sfanţul Gheorghe. 



Exista bineinteles, si multe alte privinţe in care trebuie sa ştim cum sa interpretam ceea ce am moştenit de la 
Sfinţii Părinţi. Putem face asta tocmai ştiind ce gândesc oamenii sofisticaţi din apus. 



Aceasta a fost de fapt poziţia Mitropolitului Petru Movila, care, in ciuda unor expresii care au fost corectate mai 
târziu si nu au fost acceptate, este, in mare, un foarte mare Părinte. Ne-a transmis Ortodoxia si a ajutat 
Ortodoxia sa se apere singura impotriva ereticilor care incercau sa ia Ortodoxia de la noi si sa o plaseze in 
intregime sub influenta Apusului latin si a intelepciunii lumeşti. Datorita unora precum Mitropolitul Petru Movila 
putem noi astăzi sa ne impotrivim acestor apuseni cu propriile lor argumente. 



Surse străine pentru mântuirea sufletelor 



La fel, observam aceasta chestiune a asa-zisei influente apusene intr-o serie de cârti ce au fost adaptate de 
Părinţi Rasariteni, greci sau ruşi, după surse apusene. De exemplu, deja la 150 de ani după Petru Movila, avem in 
Grecia pe marele Părinte Sfanţul Nicodim din Sfanţul Munte, care a preluat mai multe cârti direct din apus, in 
special cea numita "Războiul Nevăzut". (Sfanţul Nicodim a trăit intre anii 1749-1809 fiind contemporan cu 
Sfanţul Ierarh Macarie al Corintului: 1731-1805, n. trad). Unii oameni inca critica aceasta spunând: "De ce 
trebuie sa iei cârti din Apus când noi avem cărţile noastre in Răsărit?" Trebuie sa intelegem deci, care este 
semnificaţia acestui gest. Este puţin diferita fata de situaţia lui Petru Movila, deoarece Sfanţul Nicodim lua ceva, 
special pentru scopuri duhovniceşti. Raţiunea acestei fapte era ca Sfanţul Nicodim se îngrijea foarte mult de cum 
sa prezinte tradiţia si spiritualitatea Ortodoxa unor oameni care deja erau departe de vechea tradiţie a evlaviei. 
Aceştia aproape pierduseră mireasma Ortodoxiei. Unei persoane care nu e prea conştienta de limbajul ortodox 
duhovnicesc sau de viata duhovniceasca nu-i poţi da dintr-o data "Scara" Sfanţului loan. Ştim oameni care o iau, 
o citesc si zic: "O, asta-i pentru călugări. E prea avansata. N-o pot intelege". De aceea, trebuie sa existe pentru ei 
ceva mai pentru nivelul lor, mai de "ABC". Deja au fost corupţi de educaţia apuseana, deci trebuie sa le dai ceva 
puţin mai elementar. Astfel, in mod special, Sfanţul Nicodim a luat din Apus o carte ca "Războiul Nevăzut", 
(Carte scrisa de italianul Lorenzo Scupoli (1530-1610) si apăruta la Veneţia in 1589 cu titlul "Războiul spiritual" - 
n. trad), care in mare nu e o carte rea, pe care in plus a corectat-o, eliminând tot ce era latin si a introdus lucruri 
ortodoxe. Mai târziu, episcopul Teofan Zăvorâtul din Rusia a făcut ceva mai mult, prezentând aceasta carte ca 
fiind excelenta pentru călăuzirea duhovniceasca, in mod special pentru nivelul elementar. Acest fel de carte nu a 
apărut in vremurile vechi deoarece cei de atunci nu erau corupţi ca noi cei de azi. O carte ca "Războiul Nevăzut" 
este pentru noi cei de azi care suntem corupţi. Trebuie sa ne intoarcem la izvoarele noastre, iar aceasta carte ne 
ajuta tocmai pentru a ne intoarce spre ele. Aceasta, deci, ne ajuta sa avem o imagine mai echilibrata a intregii 
probleme a influentelor apusene. 



Un caz similar a apărut atunci când Sfanţul Macarie al Corintului, un prieten al Sfanţului Nicodim, a scris o carte 
despre împărtăşirea deasa. Datorita neglijentei in viata duhovniceasca, in acea vreme, atât in Grecia cat si in 
Rusia, era obiceiul de a primi împărtăşania foarte rar, adică o data pe an, sau alte variante minime. Bineinteles, 
aceasta nu era prea bine; reprezenta un minim de viata duhovniceasca. Ştim ca toţi Sfinţii Părinţi din toate 
timpurile au incurajat primirea Sfintei împărtăşanii mult mai des decât atât. Aceasta nu inseamna neapărat 
mereu sau in fiecare zi, dar mai des decât o data pe an. De fapt, deşi depinde de fiecare părinte duhovnicesc cat 
de des ii da binecuvântarea cuiva sa se impartaseasca, este adevărat ca orice preot din zilele noastre care se 
ingrijeste de incurajarea vieţii duhovniceşti, va incuraja oamenii sa primească împărtăşania la toate Marile 
Praznice si de mai multe ori in timpul posturilor, ceea ce inseamna destul de des. 



Astfel se intampla ca toata aceasta idee a impartasirii dese a apărut in Apus. In 1640, un om din Franţa pe nume 
Ardenon a scris o carte numita "Despre deasa impartasire" ce prezintă scrierile Sfinţilor Părinţi pe acest subiect. 
In mare nu este o carte rea. Poate ca se afla unele lucruri in ea ce sunt spiritualitate catolica pura, dar sunt si 
câteva capitole bune care sunt citate clare din Sfinţii Părinţi despre primirea Sfintei împărtăşanii. 



Cam in aceeaşi perioada, in Spania, cineva pe nume Miguel de Molinos (1640-1696; Cleric romano-catolic, 
fondatorul mişcării quietiste, condamnat de papa Inochentie al Xl-lea. A scris despre impartasania deasa cartea 
cu titlul: "Scurt tratat despre impartasirea zilnica", apăruta la Veneţia in anul 1687. Tot aici a tipărit si Sfanţul 
Nicodim Filocalia in anul 1782 si deci se poate ca aici sa fi găsit cei doi si cartea lui Molinos, n. trad ) a scris si el 
despre împărtăşirea deasa. Este foarte probabil, deşi nu o putem dovedi chiar acum, ca Sfanţul Macarie sa fi citit 



una sau ambele cârti si chiar sa fi tradus capitole intregi din ele pentru cartea lui. Nu trebuie oricum sa ne 
suparăm prea tare ca poate a luat o practica spirituala apuseana, daca realizam ca Sfanţul Macarie adapta din 
Apus ceva ce poate fi important pentru noi in starea noastră corupta; de aceea nu e nimic greşit in acest lucru. 
De fapt, aceasta este ceea ce am putea numi o adevărata intelepciune teologica: când nu ne temem de ceva 
străin doar pentru ca e străin. Cineva poate lua ceva străin, având o intelepciune mai inalta, pe care o da Biserica 
si poate sa adapteze pentru sine ce e folositor si sa arunce ce nu e bun. 



Acest fel de intelepciune teologica este exact ce găsim la Arhiepiscopul loan. El nu avea prea multe prejudecăţi 
impotriva surselor apusene. Se afla in plinătatea tradiţiei Ortodoxiei, in plinătatea tradiţiei acelora care adaptau 
de oriunde puteau surse pentru folosul duhovnicesc. De aceea, el cinstea in mod egal pe Mitropolitul Petru 
Movila si pe Mitropolitul Antonie Hrapovitki. Daca aceşti doi ierarhi par sa se contrazică unul pe altul in câteva 
puncte, o intelepciune teologica mai inalta poate afla unde se afla ei intr-o legătura mai adânca; si nu trebuie sa 
ne mâhnească prea tare aceste mici diferente, daca unul este pro-apusean sau anti-apusean. In cele din urma, 
devine, in unele privinţe pro-apusean. Arhiepiscopul loan, de fapt, in articolul sau despre iconografie spune ca, 
in secolele când influenta vestica venea inspre Răsărit, erau multe aspecte in care aceasta era negativa, dar si 
multe aspecte prin care era un lucru bun. Aceasta, bineinteles, porneşte de la ideea de a invata pentru a putea 
sti ce se intampla in apus, pentru a putea combate ideile apusene pe propriul lor teren si chiar de a adapta unele 
cârti duhovniceşti pentru folosul Ortodoxiei. Sa ne aducem aminte inca o data ca noi suntem astăzi intr-o 
situaţie in care toţi cei care sunt ortodocşi sunt cufundaţi complet in aceasta lume apuseana, in aceasta 
intelegere apuseana a lucrurilor; de aceea, am face bine sa ştim sa luam intelepciune din ea, sa ştim ce sa 
acceptam si ce sa respingem. 



Gestul pe care l-a făcut Arhiepiscopul loan cu mana - ca si cum ar zice "e neimportant" - poate fi aplicat, de 
exemplu, felului in care Mitropolitul Petru Movila a folosit cuvântul "transubstantiatie". Se intampla ca acest 
cuvânt este legat de teologia lui Toma D'Aquino despre substanţa si accidenti si asa mai departe. Nu acceptam 
aceasta invatatura, este prea filosofica pentru noi; si de aceea nu e nevoie sa folosim acest cuvânt. Poţi folosi 
cuvântul fara sa fii nevoit sa accepţi toata filosofia lui Toma D'Aquino; dar este mai bine sa folosim alte cuvinte 
cum ar fi transformare sau prefacere, etc. Oricum, nu trebuie sa ne supere folosirea acestui cuvânt: putem folosi 
orice promovează evlavia in aceste surse apusene si sa nu ne suparăm prea tare pentru aceasta. 



Mai presus de cearta 



Lucrul important pe care noi ii invatam din scrierile Arhiepiscopului loan este: sa ne ridicam mai presus de cearta 
in teologie. ( Acest fel de a face teologie este explicat de Pr. Serafim si in prefaţa pe care a scris-o la Dogmatica 
Pr. Mihail Pomazansky. Aici el spune: "Pentru creştinii ortodocşi din zilele noastre care sunt inconjurati de non- 
ortodocsi, sunt foarte folositoare distincţiile atente pe care le face intre invataturile ortodoxe si cele ale romano- 
catolicismului si protestantismului, chiar in unele opinii care la exterior par identice. El face aceasta fara vreun 
ton iritat impotriva non-ortodcsilor - ton care astăzi este atât de comun in scrierile polemice - ci, după ce 
totdeauna mai intai descrie cu nepartinire punctul de vedere al acelora, prezintă invatatura ortodoxa intr-o 
maniera obiectiva ce ajuta pe creştinul ortodox sa-si inteleaga credinţa mult mai bine. Pr. Mihail, in toate 
scrierile sale nu incearca sa descopere ceva nou sau sa se evidenţieze prin asprimea criticilor sale - greşeli 
comune in teologia academica de azi. Mai degrabă, el incearca sa dăruiască propriile sale reflecţii smerite si 



senine despre bogăţia invataturii ortodoxe pe care o accepta ca fiind deja stabilita si experimentata de veacuri 
de către teologii si creştinii simplii dinaintea lui. Chiar si atunci când, in numele adevărului, găseşte ca este 
necesar sa critice o concepţie, fie ea inauntru sau in afara Bisericii Ortodoxe, o face cu atâta delicateţe si buna 
intenţie, incat este imposibil ca cineva sa se simtă ofensat. Mai mult decât orice, in scrierile Pr. Mihail se poate 
găsi o caracteristica a teologiei ortodoxe autentice ce este adesea uitata in vremea noastră rece si rationalista. 
Teologia nu este in primul rând despre argumente, critici, dovezi si contestări ale dovezilor; ea este, mai intai de 
toate, cuvântul oamenilor despre Dumnezeu, in concordanta cu de-Dumnezeu inspirata invatatura a Ortodoxiei. 
De aceea, prima ei ţinta si intenţie este totdeauna aceea de a inspira, de a incalzi inima, de a ridica pe om mai 
presus de preocupările meschine pământeşti, pentru a intrezari dumnezeiescul inceput si sfârşit al tuturor 
lucrurilor si astfel sa dăruiască energia si incurajarea de a lupta spre a ajunge la Dumnezeu si la casa noastră cea 
cereasca. Acesta este cu siguranţa, intelesul si duhul teologiei celor trei străluciţi "teologi" ai Ortodoxiei: Sf. loan 
Evanghelistul, Sf. Grigorie de Nazians si Sf. Simeon Noul Teolog; ei, se poate spune ca au dat tonul teologiei 
ortodoxe si acesta va ramane tonul si sarcina teologiei chiar si in vremurile noastre analitice si impietrite la 
inima. Pr. Mihail este calm si obiectiv, exprimandu-se mai degrabă prin afirmaţii sobre discrete decât prin 
exagerarea ce vine din părere de sine ingusta." (Protopresbyter M. Pomazansky, Orthodox Dogmatic Theology, 
translated and edited by Hieromonk Seraphim Rose, Saint Herman of Alaska Brotherhood, 1997, p. 17, 12 - n. 
trad). Daca luam oricare dintre scrierile Arhiepiscopului loan, fie o predica sau un articol mai lung, vedem ca nu 
exista absolut nici un fel de controversa. Chiar si atunci când se "lupta" cu cineva ca Bulgakov si trebuie sa arate 
unde ii citează pe Părinţi greşit si unde invatatura sa nu e Ortodoxa - chiar si acolo, nu ai impresia ca se cearta, 
ca teologii noştri savanţi. Din contra, este foarte calm. Unde e o anumita invatatura a Părinţilor - o prezintă; si 
unde Bulgakov greşeşte arata: "Aici nu e bine, aici a citat greşit". 



Dintre toţi aceşti eretici ai scolii de la Paris, Bulgakov a fost considerat a fi unul dintre cei mai patristici, fiindcă ii 
cita in mod constant pe Părinţi. Majoritatea oamenilor nu i-au aprofundat pe Părinţi prea bine si de aceea sunt 
foarte impresionaţi când, de exemplu, Bulgakov citează o invatatura despre Maica Domnului. Bulgakov nu spune 
exact ce cred latinii - ca exista o concepţie imaculata - ci spune ca Maica Domnului este fara de păcat. După 
invatatura ortodoxa nu spunem ca Maica Domnului este fara de păcat. Spunem ca nu a căzut in păcat, dar ea a 
avut păcatul originar, păcatul strămoşesc si de asemenea ca ea avea urmările păcatului in mintea sa. (Aceasta 
expresie trebuie inteleasa in sensul celor spuse mai sus de Părintele Serafim: este vorba de păcătoşenia 
(sinfulness) apăruta in urma păcatului strămoşesc de care nu este lipsit nici un om. "Străina oricărei căderi in 
păcat ea nu a fost străina ispitei păcatului" spune Sf. Ambrozie al Mediolanului citat de Sf. loan Maximovici in 
cartea sa "Cinstirea Maicii Domnului in tradiţia ortodoxa", trad. de Cristian Maxim, Editura Icos, Cluj -Napoca, 
2000, p. 65. lata ce spune si Sfanţul Siluan: "Intr-o zi ascultam in biserica citirea din proorocul Isaia, iar la 
cuvintele "Spalati-va si va veţi curaţi" (Isaia 1, 16), mi-a venit gândul: "Poate ca Maica Domnului a păcătuit 
vreodată chiar si numai cu gândul". Si, lucru uimitor, in inima mea, deodată cu rugăciunea un glas mi-a spus 
lămurit: "Maica Domnului n-a păcătuit niciodată, nici măcar cu gândul". Astfel, Duhul Sfanţ a mărturisit in inima 
mea curăţia ei". (Cuviosul Siluan Athonitul, "Intre iadul deznădejdii si iadul smereniei", trad. de diac. loan. I. Ica 
jr., Ed. Deisis, Sibiu, 1998, p. 145 - n. trad). Nu exista nici un dubiu ca a fost expusa aceloraşi păcate la care, in 
general, toata firea e expusa, in afara de Domnul nostru lisus Hristos; dar ea nu a căzut in păcat. Bulgakov, 
totuşi, nu a inteles aceasta deosebire când a vorbit despre nepacatosenia Maicii Domnului; si a citat 50 de texte 
din slujbele bisericeşti si din scrierile Sfinţilor Părinţi despre aceasta problema a nepacatoseniei Maicii Domnului. 



Arhiepiscopul loan, fiind un teolog foarte competent, a examinat toate aceste 50 de texte si a arătat ca nici 
măcar unul dintre ele nu spune ceea ce pretinde Bulgakov ca ar spune. Bulgakov, ori scotea un text din context 



undeva unde restul pasajului din acel Sfanţ Părinte spunea exact opusul, ori ii făcea sa spună mai mult decât 
trebuia. In general, Bulgakov pur si simplu n-a inteles cum se citesc Sfinţii Părinţi si incerca sa-i forţeze si sa-i facă 
sa zică ceea ce voia el. Arhiepiscopul loan a trebuit sa arate in fiecare caz ca nu era adevărat, ca aceşti Sfinţi 
Părinţi nu spuneau ceea ce credea Bulgakov ca spuneau. 



Aici vedem marea libertate a scrierilor teologice ale Arhiepiscopului loan: cum era mai presus de certuri 
pătimaşe. Unii oameni care merg la scoli academice tin foarte mult la "a demonstra" ca celalalt este "pe 
dinafară" si astfel sa "triumfe". E ca o cearta de nivel studenţesc. Arhiepiscopul loan era mai presus de aceasta, 
arătând calm si limpede care este invatatura adevărata a Bisericii, fara sa se tulbure pentru mici amănunte. 
Aceasta libertate a duhului sau teologic este foarte importanta pentru noi. 



Exista o povestire interesanta, pe care am auzit-o de la un preot din San Francisco, care ne arata cat de liber era 
Arhiepiscopul loan in duhul sau teologic, cum era mai presus de micile detalii; cum, chiar când era vorba de mici 
detalii care in ele insele era foarte bune, totuşi el era mai presus de ele. 



Faptul s-a intamplat la Shangai, când scoală rusa de catehism era la sfârşitul anului. In astfel de scoli ortodoxe 
ruseşti aveau obiceiul sa examineze oral. In loc sa scrie răspunsurile la intrebari, studenţii trebuiau sa se ridice si 
sa dea un răspuns oral, care arata profesorului cat de capabili erau sa se exprime, cat de politicosi, cat de 
cuviincioşi, si altele. De asemenea, examinatorul - care este de obicei conducătorul scolii (in acest caz 
Arhiepiscopul loan) - vedea cat de bine i-a invatat profesorul pe studenţi. La aceasta examinare orala, s-a ridicat 
o fata si recita partea din catehism despre Vechiul Testament. Era o parte care spunea: "Enumera profeţii mari si 
profeţii mici din Vechiul Testament". Ştim, bineinteles, ca pentru scopuri practice, in aceste catehisme moderne 
profeţii sunt impartiti in cei care au scris cârti lungi cu proorocii importante in ele si cei care au scris cârti foarte 
mici in care profeţiile nu sunt atât de izbitoare. Este o distincţie clara si un ajutor pentru a invata. Poţi memora 
numele mai bine daca inveti ca exista 12 profeţi mici si asa mai departe. înaintea lui Dumnezeu, totuşi, este 
limpede ca nu e asa de important. Astfel, când fata a inceput sa enumere numele celor 12 profeţi mici, destul de 
bine, după cum ii memorase, dintr-o data Arhiepiscopul loan zice: "Nu exista profet mic!" Bineinteles ca fata s-a 
emoţionat iar profesorul a fost mustrat ca i-a invatat pe copii despre profeţi mici si mari. 



De ce a spus Arhiepiscopul loan un asemenea lucru, de ce a negat ceea ce toata lumea invatase? Pentru ca se 
gândea in primul rând cum sunt la Dumnezeu. La Dumnezeu, bineinteles, nu exista profeţi mici. Oricine este 
profet vede viitorul; este in mod clar o persoana indumnezeita, un sfanţ. Este adevărat ca unii au proorocit mai 
puţin iar alţii mai mult, dar la Dumnezeu toţi sunt de seama, toţi sunt profeţi mari. 



Aceasta povestire ne arata ca Vlădica loan era mai presus de a pune lucrurile pe categorii - deşi bineinteles 
accepta faptul ca se invata care sunt mici si care mari. Aceasta arata din nou echilibrul sau, sobrietatea si 
libertatea sa - si faptul ca pentru el, invatatura Bisericii era, mai inainte de toate, ceea ce citim in Condacul 
Sfinţilor Părinţi: ceva "ţesut din teologia cea de sus". Vine de la Dumnezeu, are o alta mireasma, nu este doar 



ceea ce citeşti in cârti. Ajuta si ceea ce citeşti in cârti si e bine sa inveti. Dar trebuie sa ne amintim ca mai presus 
de aceasta este teologia ce vine de sus, de la Dumnezeu. 



Aceasta este ceea ce-l face azi pe Arhiepiscopul loan atât de plin de inspiraţie si un adevărat exemplu pentru a 
nu ne incurca cu amănunte, cu mici controverse, ci sa ne amintim ca teologia este ceva ce vine de sus, de la 
Dumnezeu. El insusi, fiind prezent zi de zi la slujbele dumnezeieşti, folosea aceasta sursa mai mult decât toate 
atunci când făcea teologie. 



Poate ca mai mult decât oricare alt teolog al timpurilor moderne, el citează slujbele Bisericii, deoarece pentru el 
teologia nu ţinea doar de faptul de a citi cârti si de a scrie, ci insemna in primul rând a adânci invatatura Bisericii 
din slujbe. Si de aceea atitudinea de controversa, de polemici este absenta in lucrările sale chiar si atunci când 
demonstrează ce e bine si ce e greşit. 



Ierom. Serafim Rose 



Cuvânt de invatatura - rostit de Părintele Serafim Rose in luna iulie a anului 1976, la Mănăstirea Sfanţul 
Gherman din Alaska din Platina, California, cu ocazia Duminicii Sfinţilor Părinţi ai celor Şapte Sinoade Ecumenice, 
in amintirea celei de-a zecea pomeniri a adormirii Arhiepiscopului loan. 



Articol publicat in revista "The Orthodox Word", Nr. 175-176, Anul 1994, p. 142-158 si in Glasul Bisericii pe 2007 
nr. 1-3. 



Mulţumim Frăţiei Sfanţul Gherman pentru permisiunea de a publica acest articol in limba romana. 



Traducere de Victor Popescu-Sandu 



